Ikhwanul Muslimun

Jamaah Ikhwanul Muslimun (; Jama'ah al-Ikhwān al-Muslimūn), atau ringkasnya  al-Ikhwān (), adalah satu gerakan Islam antarabangsa berpusat di Mesir yang berpengaruh di dunia. Gerakan ini diasaskan oleh sarjana Islam Hassan al-Banna pada tahun 1928. Bermula sebagai sebuah gerakan Pan-Islam, keagamaan dan sosial, gerakan Al-Ikhwan tidak memandang peranan Islam dengan mudah, sebaliknya merujuk Islam sebagai "cara kehidupan". Ikhwan memiliki anggaran dua juta anggota pada akhir Perang Dunia Kedua. Ideanya mendapat sokongan di kebanyakan negara Arab dan mempengaruhi beberapa gerakan Islam lain yang ditubuhkan di seluruh dunia dengan "model aktivisme politik digabung dengan kerja amal jariah". Pada 2012, ia menjadi parti politik pertama yang terpilih secara demokratik di Mesir. Ikhwanul Muslimin ialah sebuah pertubuhan aman, namun dianggap sebagai pertubuhan pengganas oleh kerajaan tentera Mesir sendiri, dunia Barat, Rusia, Bahrain, Syria, Arab Saudi dan Emiriah Arab Bersatu. Pergerakan Ikhwanul Muslimin secara rasmi dan tekal menolak penggunaan apa-apa cara keganasan untuk mencapai sesuatu matlamat. Bagaimanapun, cabang-cabang kumpulan itu telah dikaitkan dengan serangan pada masa lalu, termasuk pembunuhan Perdana Menteri Mesir Mahmoud an-Nukrashi Pasha pada 1948, dan pengkritik menyalahkan Ikhwan mencetuskan kekacauan di tempat lain di Timur Tengah.

Matlamat Ikhwan ialah kembali kepada peraturan Al-Quran dan Sunnah sebagai asas untuk pembentukan keluarga, masyarakat, dan negara yang sihat dan mapan. Doktrin al-Ikhwan adalah:

Ikhwanul Muslimun ini dibiayai oleh sumbangan anggotanya, yang dikehendaki mengetepikan sedikit pendapatan mereka bagi kegunaan gerakan. Sesetengah sumbangan ini datangnya daripada anggota yang bekerja di Arab Saudi dan negara kaya minyak lain.

Kebangkitan dunia Arab pada mulanya membawa kejayaan besar kepada Ikhwan, namun pada 2013 menderita kebalikan yang teruk. Selepas enam dekad dengan status tidak sah, Ikhwanul Muslimun Mesir disahkan secara rasmi pada 2011 apabila rejim Hosni Mubarak digulingkan rakyat. Sebagai pertubuhan politik terkuat di negara itu, Ikhwan memenangi beberapa pilihan raya, termasuk pilihan raya presiden 2012 apabila calonnya Mohammed Mursi menjadi presiden Mesir pertama dipilih melalui demokrasi. Namun setahun kemudian pada Julai 2013, Mursi digulingkan pula oleh tentera. Selain Mursi, pemimpin gerakan Mohammed Badie turut ditahan. Pada 25 Disember 2013, kerajaan sementara Mesir mengisytiharkan Ikhwan sebagai pertubuhan pengganas selepas suatu serangan terhadap ibu pejabat polis di Mansoura. Bagaimanapun, pada hari yang sama, Ansar Bait al-Maqdis yang berpusat di Sinai mengaku bertanggungjawab terhadap pengeboman tersebut.

Sejarah 
Gerakan Islam Ikhwanul Muslimin adalah suatu bahagian dalam senario politik Mesir lebih daripada 80 tahun lamanya. Ia telah dipelopori dan ditubuhkan oleh Sheikh Hassan al Banna pada tahun 1928.

Sheikh Hassan Al-Banna dan pengikutnya pada asalnya telah bersatu-padu untuk menggulingkan penaklukan dan pengawalan British di Mesir, dan membersihkan negara tersebut dari apa yang mereka nampak sebagai "kerosakan" akibat dari pengaruh-pengaruh Barat.

Dalam tahun-tahun awal penubuhan, kumpulan Al-Ikhwan hanya menumpukan kepada isu-isu keagaamaan, pendidikan dan khidmat sosial kepada masyarakat, tetapi penyertaan keahlian semakin meningkat, ia beralih kedalam sfera politik, dan mengajurkan protes kepada kerajaan Mesir.

Pada era 1940, sayap bersenjata Ikhwan telah dipersalahkan kerana rentetan dari perbuatan ganas, termasuk pembunuhan Perdana Menteri Mesir Mahmud Fahmi al-Nuqrashi dalam tahun 1948 -- sejurus selepas dia telah mengarahkan pembubaran gerakan Ikhwanul Muslimin.

Al-Banna sendiri telah dibunuh tidak beberapa lama kemudian -- penyokongnya mengatakan bahawa pembunuhan keatas beliau telah diarahkan oleh kerajaan.

Gerakan ini kemudiannya bergerak secara senyap-senyap (bawah tanah) pada era 1950, dan dekad-dekat dimana pemerintah Mesir terus menjalankan operasi pembersihan anggota gerakan, mengakibatkan ramai ahli Ikhwanul Muslimin telah berpindah ke negara lain dan ada diantara mereka yang dipenjarakan.

Ikwanul Muslimin telah kembali berkembang pada tahun 1980 seiring dengan perkembangan umum dalam minatnya mendalami agama Islam, serangan tentera Amerika Syarikat keatas Iraq pada tahun 2003 telah merancakkan peningkatan keahlian yang mendadak.

Kepentingan Mesir 
Ikhwanul Muslimin adalah kumpulan pembangkang yang tertua dan terbesar di Mesir. Ia telah mendapat sokongan dan dokongan yang kuat dari kalagan rakyat Mesir kelas pertengahan, dan ahli-ahlinya telah berjaya mengawal banyak organisasi professional dalam negara Mesir.

Sehinggalah tahun 2011, adalah menjadi kesalahan menurut undang-undang mana parti politik di Mesir yang menjadikan agama sebagai asas perjuangan. Namun pada bulan Disember 2011, Al-Ikhwan telah mendominasi pengundian parlimen, dan memenangi kira-kira separuh dari kerusi-kerusi parlimen.

Pengaruh Ikhwanul Muslimun di arena politik dunia 
Terdapat banyak cabang gerakan Ikhwanul Muslimun di pelbagai negara serata Timur Tengah dan Utara dan Timur Afrika. Ini termasuklah Sudan, Syria dan Arab Saudi. Terdapat juga cabang Al-Ikhwan di Amerika Syarikat.

Cabang-cabang diluar Mesir ditandai lebih konservatif dalam pandangan mereka; Sebagai contoh, cabang Kuwait dikatakan telah meminggirkan hak-hak untuk wanita mengundi.

As-Sheikh Sayyid Qutb, ahli Ihkwanul Muslimun sekitar tahun 1950-an dan 1960-an, telah membangunkan doktrin jihad, dan parti politik Hamas di Palestin dipercayai merupakan cabang dari Ikhwanul Muslimun di Palestin.

Di Malaysia, Parti Islam Se-Malaysia (PAS), berpendirian untuk terus komited menjalinkan hubungan dua hala yang lebih rapat dengan parti politik baru Ikhwan ‘Al-Hurriyat Wal Adalah’ (Parti Kebebasan dan Keadilan) dan akan bertukar-tukar pengalaman dalam proses demokrasi dan pilihanraya.

Pautan luar 
  Al-Ikhwan.net, Laman web berbahasa Indonesia yang mengatasnamakan al-Ikhwan al-Muslimun 
 Laman web rasmi al-Ikhwan al-Muslimun.
 Laman web rasmi al-Ikhwan al-Muslimun Mesir.
 Pengasas al-Ikhwan al-Muslimun.

Nota tambahan

Rujukan 
 Jones, B. 24 June 2012. What is Muslim Brotherhood?, CNN Online - Africa (internet news).

Gerakan Islam
Organisasi aktivis Islam
Parti politik di Mesir
Kumpulan Islamis